Novembra je nekaj svojih del razstavil v" Academia de San Carlos" v okviru umetniške razstave ob stoletnici osamosvojitve Mehike. Med njegovim bivanjem je izbruhnila mehiška revolucija. Za trditev, ki jo je podal sam Rivera, da se je boril skupaj z Emilianom Zapato na začetku revolucije, ni mogoče najti nobenih dokazov, tako da je zelo verjetno legenda, ki se je pojavila kasneje. Kljub političnim pretresom je bila razstava za Rivero umetniški in finančni uspeh, sedem slik je kupila mehiška vlada. Z izkupičkom se je junija 1911 lahko vrnil v Evropo.